recursal/SuperWikiNEXT-32B huggingface dataset:
***One 2 Ka 4*** (srpskohrvatskiprevod: "2 puta 2 su 4") (2001) je indijski film koji je režisirao Shashilal Nair. Glavne uloge u njemu tumače Shahrukh Khan, Juhi Chawla i Jackie Shroff.

Sadržaj
-------

Javed (Jackie Shroff) i Arun (Shahrukh Khan), su specijalni policijski službenici koji hapse dilera droge KKV. Dok su bili na zadatku, Javed biva ubijen od strane čovjeka koji radi zajedno sa njim u policiji. Čak ni svom najboljem drugu nije rekao sve pojedinosti o zadatku na kojem je bio postavljen. Policija je korumpirana, tako da se može malo kome vjerovati. KKV zahvaljujući svojim vezama biva oslobođen sa suđenja.

Arun je razočaran i Javedova smrt mu je teško pala, a uskoro saznaje i to da je Javed njegovo četvoro djece ostavio njemu na brigu. On nikada nije bio lud za djecom, a ni djeca ne vole njega. Ali kako je to želja njegovog druga, on pristaje na to. On pronalazi Geetu, i traži od nje pomoć pri podizanju djece. Djeca se brzo navikavaju i zbližavaju sa njom. U međuvremenu Arun se trudi da nađe ubicu, koji je ubio njegovog prijatelja.

Stvari dobijaju dramatičan obrt, kada Arun odlazeći u noćni klub koji posjeduje KKV, nalazi Geethu kao igračicu u tom klubu. On joj prilazi, ali se ona pravi da ga ne poznaje. On pali auto i ide kući, ali nju nalazi kući sa djecom, i ona mu govori da nije uopšte izlazila, tako da on misli, da je to druga djevojka, koja nevjerovatno liči na nju.

Geeta je tajni policijski agent, koja se zaljubila u Aruna, kao i on u nju. Međutim, on uopšte ne zna ko je zapravo ona, kao i profesija, kojom se bavi. Sledeći put, on ulazi maskiran u kancelariju KKV i otima od njega novac. Geetha, je bila tu i ona po određenim riječima shvata da je otimač zapravo Arun. On je to uradio, da bi našao djeci i njoj skladan dom, jer je njegova kuća mala, i uopšte nije prikladna za podizanje djece. U novoj kući, policija nalazi drogu kod njega i hapse ga. Tada saznaje ko je Geetha u stvari, i ona svjedoči protiv njega. Kasnije, on pokušava da sazna ko mu je smjestio drogu... ...

Uloge
-----

* Shahrukh Khan - Arun Verma
* Juhi Chawla - Geeta Choudhary
* Jackie Shroff - Javed Abbas
* Nirmal Pandey - Krishan Kant Virmani
* Dilip Joshi - Champak
* Akash Khurana - načelnik policije
* Sahila Chadda - Bipasha
* Suresh Chatwal - Inspektor Rajendra

Eksterni linkovi
----------------

* IMDb page
* One 2 ka 4 Lyrics & Notations Arhivirano 2008-04-29 na Wayback Machine-u
***Le Chagrin et la Pitié*** (sh. *Tuga i milost*) je francusko-zapadnonjemačko-švicarski dokumentarni film snimljen 1969. godine u režiji Marcela Ophülsa. U njemu se prikazuje Francuska pod njemačkom okupacijom u Drugom svjetskom ratu, sa posebnim naglaskom na suradnju višijskog režima, ali i običnih ljudi sa okupatorom. Sastoji se od dva dijela - prvog, koji prikazuje svakodnevni život u gradu Clermont-Ferrand u tzv. Slobodnoj zoni isprepleten sa filmskim žurnalima, propagandnim filmovima i dokumentarnim materijalom iz doba okupacija; i drugog, koji kroz intervjue sa ličnostima iz tog perioda. Film, nastao nedugo nakon burnih studentskih demonstracija i u atmosferi kada su se počele preispitivati dotle etablirane istine, je osporio službeni stav poratne Francuske o tome da je pod okupacijom djelovao široki i sveobuhvatni pokret otpora, i umjesto toga prikazao kako je, što zbog straha, zbog oportunizma, a što zbog duboko ukorijenjenih antisemitskih i anglofobnih predrasuda postojala široka podrška okupatorskom režimu. Film je originalno napravljen za francusku televiziju, ali nije prikazan, navodno zbog "nedostatka objektivnosti" i pritiska političara kao što je Simone Veil. Film je umjesto toga dvije godine kasnije prikazan u kino-dvoranama. Postao je veliki hit, a imao je uspjeha u inozemstvu. Woody Allen ga je nekoliko godina kasnije citirao u svom znamenitom filmu *Annie Hall*.

Vanjske veze
------------

* *Le Chagrin et la Pitié* na sajtu IMDb
* *The Sorrow and the Pity* na AllMovie-u ()
* *The Sorrow and the Pity* na Rotten Tomatoes-u ()
* Festival du film de Sydney 2001 - Collaboration et Résistance dans la France de Vichy, *Le Chagrin et la Pitié* de Marcel 0phuls ()
* Die Verräter waren bekannt Arhivirano 2016-02-23 na Wayback Machine-u ()
***Die Tote von Beverly Hills*** (sh. *Mrtva žena sa Beverly Hillsa*) je zapadnonjemački igrani film snimljen 1964. godine u režiji Michaela Pfleghara. Predstavlja adaptaciju istoimenog romana Curta Goetza, inspiriranog autorovom emigracijom u Kaliforniji za vrijeme Drugog svjetskog rata. Radnja započinje na Beverly Hillsu gdje je pronađen leš 17-godišnje djevojke (čiji lik tumači Heidelinde Weis) i prikazuje kako detektiv koji vodi istragu (čiji lik tumači Wolfgang Neuss) otkriva kako je ona vodila dvostruki život, odnosno imala brojne ljubavne afere sa starijim muškarcima. *Die Tote von Beverly Hills* je imao snažan satirički naboj, te je kroz prikaz hedonističke i "opuštene" Amerike nastojao dati kontrast sa još uvijek konzervativnim mentalitetom tadašnje Zapadne Njemačke. Film je sniman na lokacijama u SAD, pri čemu su se autori služili gerilskim tehnikama, odnosno snimali noću kako bi uštedili novac za dozvole od gradskih vlasti, odnosno izbjegli plaćanje lokalnim glumačkim sindikatima. Prikazan je na Kanskom festivalu gdje je dobio tehničku nagradu.

Vanjske veze
------------

* *Die Tote von Beverly Hills* na sajtu IMDb
* *Die Tote von Beverly Hills* in filmportal.de
"**One Less Lonely Girl**" je drugi singl kanadskog pjevača Justina Biebera s njegovog debitantskog albuma *My World*, objavljen 6. listopada 2009. putem iTunesa. Pjesmu je napisao Bieberov mentor Usher, koji ju je također i producirao sa sljedećim timom producenata: Ezekielom Lewisom, Balewaom Muhammadom i duom Sean Hamilton & Hyuk Shin.
Čitajući koncept pjesme, Bieber je za MTV News izjavio: "Mislim da je jako važno da sve djevojke imaju nešto što će ih učiniti *jednom manje usamljenom djevojkom*". "One Less Lonely Girl" je R&B/pop pjesma srednjeg tempa.

Uspjeh pjesme
-------------

Pjesma je u prvom tjednu downloadirana 113,000, te je debitirala na šesnaestom mjestu Billboard Hot 100 listi. Pjesma je debitirala na desetom mjestu u Kanadi te ušla u top 30 u Njemačkoj i Belgiji.

Kritički osvrt
--------------

Kritičari su "One Less Lonely Girl" dodijelili uglavnom pozitivne kritike. Crystal Bell iz Billboarda je pjesmu usporedio s pjesmom "With You" Chrisa Browna i "Irreplaceable" pop dive Beyonce. Jon Caramanica is New York Timesa je pjesmu nazvao lijepom te ju je usporedio s još jednom baladom s njegovog debi albuma, "Down To Earth".

Videospot
---------

Videospot za pjesmu je snimljen u gradiću Watertownu, Tennessee, pedeset milja istočno od Nashvillea. Režirao ga je Roman White, koji je također režirao spot "You Belong With Me", country zvijezde Taylor Swift. Spot je premijerno pušten 7. listopada 2009. na perezhilton.com, pa je tri dana kasnije pušten u prodaju putem iTunesa.
|  |
| --- |
| ***Heraklova borba s lernejskom Hidrom*** |
|  |
| **Francisco de Zurbarán**, 1634. |
| ulje na platnu , 133 × 167 cm |
| Museo del Prado, Madrid |

**Heraklova borba s lernejskom Hidrom**, ulje na platnu španjolskog baroknog slikara Francisca de Zurbarána. Riječ je o slici koja prikazuje Heraklovu borbu s lernejskom Hidrom, jednim od dvanaest zadataka koje mu je postavio kralj Euristej. Grčki junak morao ih je obaviti kao uvjet za dolazak na Olimp (a time i besmrtnost) te kako bi skinuo ljagu sa sebe budući da je u napadu ludila ubio djecu koju je imao s Megarom.

Lernejska Hidra bila je mitološko biće sa zmijskim tijelom i mnogo zmijskih glava te otrovnim dahom a obitavala je u lernejskom jezeru. U borbi s njome, Heraklo je vidio da nakon što joj odsječe jednu glavu, ubrzo narastu dvije nove. Shvativši da je tako ne može pobijediti, Heraklo je zamolio svog nećaka Jolaja za pomoć. Naime, grčki junak se dosjetio da se spale Hidrine rane nakon što joj se odsjeće glava. Tako je Heraklo krenuo odsjecati Hidrine glave dok je Jolaj spaljivao njene rane. Djelo prikazuje upravo taj završni prizor.

Sam Heraklo bio je de Zurbaránu velika inspiracija tako da je naslikao još dva djela vezana uz život ovog grčkog junaka. Tako postoje ulja na platnu vezana uz Heraklovu borbu s nemejskim lavom te njegovu smrt na lomači. Sva tri djela nalaze se u u madridskom muzeju Prado.

Veze
----

* Heraklova borba s nemejskim lavom
* Heraklova smrt

Izvori
------

1. ↑  Museo Nacional del Prado - Hércules lucha con el león de Nemea
2. ↑  Museo Nacional del Prado - Hércules lucha contra la hidra de Lerna
3. ↑  Museo Nacional del Prado - Muerte de Hércules
***Der Puppenspieler*** (sh. *Lutkar*) je njemački igrani film koji se snimao 1944. i 1945. godine u režiji Alfreda Brauna, poznat kao jedan od posljednjih filmova snimanih u Trećem rajhu. Temeljio se na noveli za djecu *Pole Poppenspäler* Theodora Storma, a naslovni protagonist, koga je tumačio Max Eckhard je bio urar koji kao dijete upoznaje lutkara i njegovu kćer. Film je producirao Veit Harlan, koji ga je namjeravao započeti nekoliko godina ranije; u tome ga je spriječila zauzetost na projektima kao što su *Immensee* i *Kolberg*, koji su također iscrpli financijska sredstva UFA-e i dragocjeni Agfacolor film u boji. Harlan je projekt započeo tek u novembru 1944. godine, pri čemu se zbog savezničkog bombardiranja morao seljakati po Njemačkoj. Snimanje je prekinuto u aprilu, nedugo prije završetka drugog svjetskog rata; dotada je snimljena oko polovica predviđenog materijala. Kasnije je taj materijal uništen, te se *Der Puppenspieler* smatra izgubljenim.

Stormova novela je ranije bila ekranizirana 1935. pod naslovom *Pole Poppenspäler*, koga dijeli sa poznatijom istočnonjemačkom verzijom iz 1954. godine.

Vanjske veze
------------

* Puppenspieler/ *Der Puppenspieler* na sajtu IMDb
* *Der Puppenspieler* na filmportal.de ()
"**One Time**" je debitantski singl kanadskog pjevača Justina Biebera sa njegovog debi albuma *My World*, premijerno pušten na radiostanicama 18. svibnja 2009. godine, a digitalno izdan 7. srpnja 2009. u Kanadi i SAD-u. Pjesmu su napisali i producirali sljedeći tekstopisci i producenti: Tricky Stewart, The-Dream, Kuk Harrell i producentski duo JB & Corron. Akustična verzija pjesme, nazvana "My Heart Edition" je izdana 22. prosinca 2009. Putem iTunesa.

Pozadina
--------

Pjesmu su napisali i producirali sljedeći tekstopisci i producenti: Tricky Stewart, The-Dream, Kuk Harrell i producentski duo JB & Corron, koji su također producirali Beyoncein hit "Single Ladies (Put A Ring On It)" te "Obsessed" pop dive Mariah Carey. Pjesmu je Bieber snimio u RedZone's Triangle Sound Studios u Savannah, Georgia, nedaleko od njegovog prebivališta Atlante.

Uspjeh pjesme
-------------

"One Time" je debitirala na devedeset i petom mjestu Billboard Hot 100 liste u srpnju 2009. Pjesma je ostala u top 100 šest mjeseci, dok je najviše dosegla sedamnaestu poziciju. Pjesma je u Kanadi zauzela dvanaestu poziciju. Singl je sveukupno je prodan u više od milijun primjeraka u SAD-u, te dobio platinastu nakladu od strane RIAA. Pjesma je ušla u top 20 u Njemačkoj, Australiji, Ujedinjenom Kraljevstvu, Austriji, Belgiji, Novom Zelandu i Francuskoj.

Videospot
---------

Videospot za pjesmu je režirao Vashtie Kola, a premijerno je prikazan 13. Lipnja 2009. na Bieberovom službenom YouTube channelu. U spotu se pojavljuju Bieberov mentor Usher i njegov najbolji prijatelj Ryan Butler. U siječnju 2010. video je dosegao više od 100 milijuna *klikova* na YouTubeu.

Akustična verzija pjesme
------------------------

"One Time (My Heart Edition)" je akustična verzija pjesme, izdana 22. prosinca 2009. putem iTunesa. iako je prvotno rečeno da će pjesma biti izdana 27. listopada. Za omot singla je korištena fotografija snimljena na setu snimanja videospota za pjesmu "One Less Lonely Girl".



  


|  |  |
| --- | --- |
|  | *Nedovršeni članak* **One Time** *je u začetku. Možete pomoći Wikipediji tako da ga proširite*. |
|  |
| --- |
| ***Heraklova borba s nemejskim lavom*** |
|  |
| **Francisco de Zurbarán**, 1634. |
| ulje na platnu , 151 × 166 cm |
| Museo del Prado, Madrid |

**Heraklova borba s nemejskim lavom**, ulje na platnu španjolskog baroknog slikara Francisca de Zurbarána. Riječ je o slici koja prikazuje Heraklovu borbu s nemejskim lavom, jednim od dvanaest zadataka koje mu je postavio kralj Euristej. Grčki junak morao ih je obaviti kao uvjet za dolazak na Olimp (a time i besmrtnost) te kako bi skinuo ljagu sa sebe budući da je u napadu ludila ubio djecu koju je imao s Megarom.

Nemejski lav imao je neprobojnu kožu koju nijedno ljudsko ili božje oružje nije moglo probiti. Shvativši to, Heraklo je odbacio oružje te se krenuo hrvati s lavom kojeg je naposljetku zadavio. Djelo prikazuje upravo taj završni prizor.

Sam Heraklo bio je de Zurbaránu velika inspiracija tako da je naslikao još dva djela vezana uz život ovog grčkog junaka. Tako postoje ulja na platnu vezana uz Heraklovu borbu s lernejskom Hidrom te njegovu smrt na lomači. Sva tri djela nalaze se u u madridskom muzeju Prado.

Veze
----

* Heraklova borba s lernejskom Hidrom
* Heraklova smrt

Izvori
------

1. ↑  Museo Nacional del Prado - Hércules lucha con el león de Nemea
2. ↑  Museo Nacional del Prado - Hércules lucha contra la hidra de Lerna
3. ↑  Museo Nacional del Prado - Muerte de Hércules
***Der Westwall*** (sh. *Zapadni zid*) je njemački crno-bijeli dokumentarni film snimljen 1939. u režiji Fritza Hipplera. U njemu se prikazuje Siegfriedova linija, odnosno sistem fortifikacija na zapadnoj granici tadašnjeg Trećeg rajha, a koji je bio građen u godinama pred drugi svjetski rat. Der Westwall je nastao u produkciji Ministarstva propagande Reicha, te je premijerno prikazan nedugo prije njemačke invazije Poljske odnosno izbijanja rata. Svrha mu je bila uvjeriti međunarodnu, a prije svega javnost Britanije i Francuske kako je Siegfriedova linija isto onako efikasna, odnosno "neprobojna" kao Maginotova linija, odnosno kako je svaki pokušaj invazije Njemačke preko zapadne granice unaprijed osuđen na propast. Ta su nastojanja urodila plodom, s obzirom da su se zapadni saveznici, duboko impresionirani Siegfriedovom linijom na početku rata odlučili za strategiju iscrpljivanja i nisu pokušavali prodrijeti na njemačku teritoriju.

Vanjske veze
------------

* *Der Westwall* na sajtu IMDb
DVD omot filma Digitalni anđeo - žig zveri
**Digitalni anđeo - žig zveri** je misionarska emisija (kolaž), nepoznatog autora, trajanja 113 minuta, iz 2006. godine, posvećen tematici dokumenata sa brojem 666. Tema emisije je navodna teorija zavere protiv Boga i čoveka.

SPC
---

Iako se film zasniva na Otkrivenju Svetog Jovana Bogoslova, nije urađen sa blagoslovom Srpske Pravoslavne Crkve. Naprotiv, reagovanje Crkve na pravoslavnom portalu  upozorava da „duh ovih filmova je sektaški i nema nikakve veze sa duhom pravoslavlja".

Veze
----

* Digitalni anđeo 2 (film)
* Digitalni anđeo 3 (film)
* Teorija zavere
* Otkrivenje Jovanovo
* Broj 666
* Elektronski logor (film)
* Antihrist
* Lord Meitreja

Spoljašnje veze
---------------

* Preuzmite film Digitalni anđeo - žig zveri Arhivirano 2012-01-28 na Wayback Machine-u
* Pogledajte film Digitalni anđeo - žig zveri
* Otac Nikolaj o poslednjim vremenima
* Lord Meitreja (u filmu se pominje kao mogući antihrist) - prezentacija na srpskom
* Lord Meitreja - prezentacija na engleskom
*Za ostala značenja, vidi Dnevnik Anne Frank (razvrstavanje).*

**Dnevnik Ane Frank** (originalni naslov na holandskom: *Het Achterhuis*) je delo Ane Frank, jedne od žrtava Holokausta, koje je objavljeno od strane njenog oca Ota 1947. Kao progonjeni jevreji, porodica Frank se pred nacistima sakriva u tajnim prostorijama firme njenog oca u Amsterdamu. Za vreme dvogodišnjeg skrivanja, pa sve do izdaje njihovog skloništa, Ahterhausa, Ana u dnevniku beleži događaje, strepnje i probleme koji se razvijaju pri životu u takvim uslovima. U dnevniku su zadržane i emocionalne erupcije svih stanovnika Ahterhausa. Tako je vidljiva ljubomora pri podeli namirnica, ljubomora stanara jednih prema drugima, kao i strahovi od izdaje i dolaska Gestapoa. Takođe je vidljivo kako neke sitne stvari u ovakvim uslovima dobijaju na vrednosti. Na primer, jedan od najvažnijih poseda Ane je obični češalj koji je i izvor nekoliko konfrontacija Ane sa njenom sestrom Margo. Ana u zapisima prikazuje i želje tinejdžerke tog vremena, ali i nemogućnosti privatnosti u tim uslovima. Ovaj dnevnik je jedan od retkih zapisa koji pokazuju zavisnost od drugih i strah od režima tog vremena. Dnevnik Ane Frank u originalu se nalazi u *Rijksinstituut voor Oorlogsdocumentatie*, holandskom institutu za ratnu dokumentaciju.

Spoljašnje veze
---------------

* Zvaničan sajt kuće Ane Frank
* Spisak posthumnih izdanja žrtava Holokausta

| * p
* r
* u
Ana Frank |
| --- |
| Skriveni | Ana •Margo •Oto • Edit •Herman van Pels •Ogista van Pels •Petr van Pels •Fric Pfefer |
| Pomagači | Mip Gis •Jan Gis •Viktor Kugler •Johanes Klajman •Bep Foskujl •Johanes Foskujl |
| Zaveštanje | Dnevnik •Kuća •Drvo •Fondacija •Priče iz Tajnog skrovišta •Kulturološki opis |
| Veze | Poznanici •Izdaja •Opekta •Holokaust •Holandski otpor •Sisi van Marksfelt |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 214026744
* LCCN: n80048914
* GND: 4198214-9
* SUDOC: 027371042
* BNF: cb11942728g (podaci)

 |
Štampana partitura iz 1917. godine sa pjevačicom Norom Bayes na naslovnici.

  

***Over There*** (sh. *Tamo preko*) je patriotska pjesma koju je 1917. godine napisao američki kantautor George M. Cohan povodom ulaska SAD u Prvi svjetski rat. Pjesma, čiji tekst poziva mladiće da se priključe američkoj vojsci da idu "preko" (Atlantika) kako bi se na Zapadnom frontu i drugdje borili protiv Centralnih sila. *Over There* je sa svojim jednostavnim, lako pamtljivim tekstom i zaraznom melodijom brzo stekla izuzetnu popularnost i u mnogo čemu postala neslužbena himna američke vojske u ratu. Godine 1936. je predsjednik Franklin Delano Roosevelt Cohana odlikovao Medaljom časti u znak priznanja za doprinos koja je pjesma dala ratnom naporu. Pjesma se kasnije, iako u manjoj mjeri, koristila i nakon ulaska SAD u Drugi svjetski rat, te, u još manjoj mjeri, u Vijetnamskom ratu i neposredno nakon napada 11. septembra 2001.. Također se izvodila u završnim scenama *Yankee Doodle Dandy*, hollywoodskom biografskom filmu posvećenom Cohanu iz 1942. godine, a koji je nastojao u propagandne svrhe postaviti paralele između dva svjetska rata.

Pjesma je, sa druge strane, bila i predmetom parodije ili sarkastičnog izvrtanja među pacifističkim orijentiranjim književnicima i umjetnicima. Jedan od najboljih primjera predstavlja *Johnny Got His Gun* znameniti antiratni roman Daltona Trumba iz 1939. godine, čiji je naslov posuđen iz prvih stihova Cohanove pjesme.

Vanjske veze
------------

* Nora Bayes recording July 13, 1917, via U.S. Library of Congress, National Jukebox
* Vintage Audio: Over There
* Rendition by Billy Murray and quartet
* Library of Congress essay on recording on the National Recording Registry.
* Sheet music for "Over There", Leo Feist, Inc. 1917.
***Det hemmelighedsfulde X*** (sh. *Tajanstveni X*) je danski nijemi film snimljen 1914. u režiji Benjamina Christensena. Po žanru je špijunski triler, a Christensen, kome je ovo bio redateljski debi, tumači ulogu mornaričkog oficira lažno optuženog za špijunažu i osuđenog na smrt. Radnja prati njegove i napore njegove supruge (čiji lik tumači Karen Sendberg) da dokažu nedužnost razotkrivanjem pravog neprijateljskog obavještajca. Film, čiju je radnju aktualnim učinilo izbijanje prvog svjetskog rata nedugo nakon premijere, doživio je veliki uspjeh u Danskoj i brojnim drugim zemljama. Suvremeni kritičari ga, pak, smatraju jednim od najimpresivnijih redateljskih debija u historiji filma. U njemu je Christensen koristio mnoge inovativne narativne tehnike kako bi stvorio napetost i specifični ugođaj.

Izvori
------

Vanjske veze
------------

* *Det hemmelighedsfulde X* i fuld udgave på filmstriben.dk
* *Det hemmelighedsfulde X* på danskefilm.dk
* () *Det hemmelighedsfulde X*, anmeldelse på New York Times
* () () *Det hemmelighedsfulde X*, anmeldelse
* *Det hemmelighedsfulde X* na sajtu IMDb
***Do Começo ao Fim*** ("Od početka do kraja") je brazilski dramski film iz 2009. godine u režiji Andréa Abujambre. Film prati priču dva polibrata, koji razviju veoma blizak odnos kao deca, koji se pretvori u incestuoznu vezu kada odrastu. Reditelj filma je rekao da je nameravao da napravi ljubavni film, bez obzira na okolnosti ljubavne priče.

Radnja
------

Film se bavi odnosom koji se tabu odnosom incesta. Film počinje 1986. godine rođenjem Thomása. Šest godina kasnije film prikazuje veoma blizak odnos, obeležen obostranim zaštitničkim stavom, između braće, koji odrastaju sa majkom Julietom i njenim drugim mužem, Alexandreom, Thomásovim ocem. Nakon smrti majke, Francisco i Thomás, koji sada imaju 25 i 20 godina, iz bratske bliskosti razvijaju ljubavnu vezu. Thomás, kao talentovani plivač, dobija ponudu da ode na pripreme u Moskvu za Olimpijadu, koja će trajati tri godine. Ovo je prvi put da se njih dvojica razdvajaju.

Uloge
-----

* Júlia Lemmertz .... Julieta (majka)
* Fábio Assunção .... Alexandre (Thomásov otac)
* Jean Pierre Noher .... Pedro (Franciscov otac)
* Louise Cardoso .... Rosa
* Mausi Martínez
* Gabriel Kaufmann .... Thomás (sa 6 godina)
* Lucas Cotrim .... Francisco (sa 11 godina)
* Rafael Cardoso .... Thomás (sa 20 godina)
* João Gabriel Vasconcellos .... Francisco (sa 25 godina)

Objavljivanje
-------------

Film je privukao veliki broj gledalaca i gledateljki, samo za prvi vikend pogledalo ga je preko 10.000 ljudi. Prikazivan u samo 9 bioskopa (u poređenju sa 550 bioskopa u kojima je prikazivan film *2012* ili više od 600 za *New Moon*), film je dospeo na 6. mesto po gledanosti samo za prvi vikend prikazivanja.

Izvori
------

1. ↑  „Archive copy". Arhivirano iz originala na datum 2015-09-23. Pristupljeno 2010-09-14.
2. ↑  „'Lua nova' ultrapassa 3 milhões de espectadores e já é o sétimo filme mais visto do ano no Brasil". 01/12/2009.

Vanjske veze
------------

* Zvanični sajt Arhivirano 2010-02-08 na Wayback Machine-u
* *Do Começo ao Fim* na sajtu IMDb
***Hud*** je američki crno-bijeli igrani film snimljen 1963. u režiji Martina Ritta. Po žanru je drama sa elementima vesterna, a predstavlja adaptaciju romana *Horseman, Pass By* Larryja McMurtryja. Naslovni lik, čiji lik tumači Paul Newman je bahati i neodgovorni sin rančera (čiji lik tumači Melvyn Douglas) u Zapadnom Teksasu čiji se život svodi na piće i žene. Radnja prikazuje kako njihov odnos eskalira u sukob kada Hud odluči prodati stoku zaraženu slinavkom i šapom, a dodatno ga komplicira i očeva domaćica Alma (čiji lik tumači Patricia Neal), koja sa Hudom započinje ljubavnu vezu.

Film je unio značajne izmjene u odnosu na predložak; Hud, koji je bio epizodni lik, pretvoren je u protagonista, izbačeni su prizori silovanja, a Alma od crnkinje pretvorena u bjelkinju. Lik Huda je, usprkos pritiska studija Paramount Pictures, nije bio "ublažen", odnosno do samog kraja je ostao antiheroj koji se nimalo ne kaje za svoje problematične postupke. Na tome su inzistirali kako Ritt, tako i Newman, koji je za potrebe uloge uvježbavao teksaški naglasak. Usprkos skepse studija, koji je bio zabrinut zbog "neatraktivne" teme, crno-bijele fotogfrafije i "problematičnog" lika, *Hud* je postigao uspjeh. Na venecijanskoj Mostri, gdje je imao premijeru, dobio je nagradu OCIC. Također je imao vrlo dobru gledanost u kino-dvoranama. Kasniji kritičari su ga proglasili jednim od prvih ostvarenja, odnosno poticajem za trend tzv. revizionističkog vesterna koji će početi dominirati Hollywoodom 1960-ih.

Izvori
------

1. ↑  Box Office Information for *Hud*. The Numbers. pristup 5. IX 2013.

Vanjske veze
------------

***Hud (film)*** na Wikimedijinoj ostavi

* *Hud* na sajtu IMDb
* *Hud* na filmskoj bazi podataka TCM

| * p
* r
* u
Filmovi koje je režirao Martin Ritt |
| --- |
| 
* *Edge of the City* (1957)
* *No Down Payment* (1957)
* *The Long, Hot Summer* (1958)
* *The Black Orchid* (1958)
* *The Sound and the Fury* (1959)
* *Five Branded Women* (1960)
* *Paris Blues* (1961)
* *Hemingway's Adventures of a Young Man* (1962)
* *Hud* (1963)
* *The Outrage* (1964)
* *The Spy Who Came in from the Cold* (1965)
* *Hombre* (1967)
* *The Brotherhood* (1968)
* *The Molly Maguires* (1970)
* *The Great White Hope* (1970)
* *Sounder* (1972)
* *Pete 'n' Tillie* (1972)
* *Conrack* (1974)
* *The Front* (1976)
* *Casey's Shadow* (1978)
* *Norma Rae* (1979)
* *Back Roads* (1981)
* *Cross Creek* (1983)
* *Murphy's Romance* (1985)
* *Nuts* (1987)
* *Stanley & Iris* (1990)

 |
***The Fly*** (sh. *Muha*) je američki science fiction horor film snimljen 1958. u režiji Kurta Neumanna, a koji se danas smatra jednim od klasičnih ostvarenja žanra.

Temelji se na istoimenoj priči britansko-francuskog pisca Georgea Langelaana, a scenario je napisao James Clavell. Naslovni lik, koji tumači Al Hedison je briljantni montrealski naučnik koji je izradio prototip uređaja za teleportaciju te ga eksperimentalno primijenio na sebi, a pri čemu je zajedno sa njim slučajno teleportirana muha sa kojom je izmijenio dio atoma i anatomije, pretvorivši se u čudovište. Radnja se odvija u obliku flashbacka, odnosno kroz nastojanje naučnikovog brata (koga glumi Vincent Price) da dozna zbog čega je naučnikova supruga (koju tumači Patricia Owens) pod istragom za bizarno ubistvo.

Iako je radnja u nekim važnim detaljima bila izmijenjena u odnosu na originalnu priču, The Fly je dobio pohvale od poklonika žanra, kao i od kritičara. Doživio je i priličan komercijalni uspjeh, te je već sljedeće godine snimljen nastavak pod naslovom *The Return of the Fly* iz 1959. godine, a 1965. će biti snimljen i treći film iz serije pod naslovom *Curse of the Fly*. Clavellu je njegov scenaristički rad omogućio nastavak karijere u Hollywoodu, odnosno početak uspješne spisateljske karijere.

Godine 1986. je snimljen istoimeni remake u režiji Davida Cronenberga.

Uloge
-----

* Al Hedison ... Andre Delambre
* Patricia Owens ... Helene Delambre
* Vincent Price ... Francois Delambre
* Herbert Marshall ... Inspektor Charas
* Kathleen Freeman ... Emma
* Betty Lou Gerson ... Bolničarka Andersone
* Charles Herbert ... Philippe Delambre

Izvori
------

1. ↑  „*THE FLY* (X)". *British Board of Film Classification*. July 7, 1958. Pristupljeno 20. X 2014.
2. ↑  Solomon, Aubrey. *Twentieth Century Fox: A Corporate and Financial History (The Scarecrow Filmmakers Series)*. Lanham, Maryland: Scarecrow Press, 1989. ISBN 978-0-8108-4244-1. p251
3. ↑  Box Office Information for *The Fly*. Internet Movie Database. Retrieved March 4, 2013.

Vanjske veze
------------

* *The Fly* na sajtu IMDb
* *The Fly* na filmskoj bazi podataka TCM
* *The Fly* na Rotten Tomatoes-u ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305888159
* LCCN: no2017144992
* GND: 1043663398
* BNF: cb14664032k (podaci)

 |
Ovo je članak o filmu iz 1953. godine.  Za film iz 2006. godine, vidi Devadasu (2006 film).  Za književni predložak, vidi Devdas.  Za ostala značenja, vidi Devdas (razvrstavanje).  

***Devadasu*** je indijski film snimljen 1953. na telugu jeziku u režiji Vedantama Raghavaiaha. Predstavlja adaptaciju popularnog romana *Devdas* indijskog (bengalskog) književnika Sharata Chandre Chattopadhyaya. Naslovni protagonist (koga tumači Akkineni Nageswara Rao) je sin lokalnog *zamindara* koji se zaljubi u djevojku skromnog prorijekla (Savitri), te čija se veza, zbog kastinskih podjela, ne može završiti brakom. Paralelno je snimljena verzija na tamilskom jeziku, u kojoj su dijalozi nasinkronizirani te korišten soundtrack sa različitim pjesmama. Devadasu je nekoliko decenija kasnije ušao u CNN-IBN-ov izbor 100 najvećih indijskih filmova svih vremena.

Izvori
------

1. ↑  „100 Years of Indian Cinema: The 100 greatest Indian films of all time|Movies News Photos-IBNLive". Arhivirano iz originala na datum 2013-04-24. Pristupljeno 2014-09-20.
2. ↑  „The Hindu : The immortal lover". Arhivirano iz originala na datum 2005-04-06. Pristupljeno 2014-09-20.

Vanjske veze
------------

* *Devdas* na sajtu IMDb
***Paracelsus*** je njemački crno-bijeli biografski film snimljen 1943. u režiji Georga W. Pabsta. Naslovni protagonist, čiji lik tumači Werner Krauss, je Paracelsus, znameniti švicarski ljekar iz 16. vijeka. Radnja prikazuje kako njegovo nastojanje da prakticira medicinu temeljenu na prirodnim lijekovima i holističkom pristupu izaziva progone od strane zagovornika tadašnje etablirane medicine. Snimanje filma je naručio tadašnji nacistički režim povodom 400. obljetnice smrti Paracelsusa, koji se veličao kao veliki njemački nacionalni heroj. U film su utrošene ogromne svote, a scenarij je nastojao povući paralele Paracelsusove medicinskog talenta sa Hitlerovom državničkom "genijalnošću", odnosno promovirati *Führerprinzip*. Dio kasnijih kritičara je u filmu kasnije pronašao snažne uticaje nekadašnjeg ekspresionizma, ali i neke implicitne sadržaje suprotstavljene službenoj nacističkoj ideologiji. Usprkos toga, Pabst je zbog tog i još nekoliko filmova snimljenih u Trećem rajhu, nakon rata morao trpiti optužbe zbog navodne kolaboracije sa režimom.

Vanjske veze
------------

* *Paracelsus* na sajtu IMDb
* Paracelsus in filmportal.de
* Paracelsus in creativestudios.eu[*mrtav link*]
***Hum Tumhare Hain Sanam*** (Devanagari: हम तुम्हारे हैं सनम, Nastaliq: ہم تمہارے ہیں سنم, prevod: *Ja sam tvoj ljubavi*) je bolivudski film snimljen 2002. godine u režiji K. S. Adiyamana. U njemu glavnu ulogu - ženu po imenu Radha - tumači Madhuri Dixit, a radnja prikazuje njen odnos prema tri čovjeka koje voli: mlađeg brata po imenu Prashant (Atul Agnihotri), njenog najboljeg prijatelja Suraja (Salman Khan) i njenog muža Gopal (Shahrukh Khan), koji je ljubomoran na Suraja.

Sadržaj
-------

Gopal (Shahrukh Khan) voli Radhu (Madhuri Dixit) od kada su bili djeca. Kao odrasli, oni su se vjenčali.

Poslije vjenčanja, Rahul ne podnosi dvije stvari u Radhinom životu, jedna od njih je njen mlađi brat Prashant, nezaposlen koji živi sa njima i Suraj, njen prijatelj od djetinjstva.

Suraj je prilično zgodan i jako poznat pjevač, a Radha koja je jako vezana za njega, češće priča i gleda se sa njim, što Rahulu jako smeta. On se odlučuje da vodi Radhu u inostranstvo, kako bi se oslobodio njih dvojice. Prvo joj govori da će da idu u Švajcarsku, ali kako saznaje da i Suraj ide tamo on mijenja plan. Na putu je bilo sve super, ali kada su se vratili, stari problemi se nastavljaju. Gopal uviđa da ona više pažnje poklanja Suraju, nego njemu, i on umišlja da su njih dvoje u vezi. On izbaca Radhu iz kuće, a prije toga je izbacio njenog brata, jer je nehotice vidio njegovu sestru dok je bila u kupatilu nagu.

Radha koja ga voli isto kao i prije, ne shvata šta je razlog takvog njegovog ponašanja, a uskoro dobija i papire za razvod braka. Ona je očajna i pada u depresiju. Isprva nije htjela ništa da govori svom bratu i Suraju, ali su oni shvatili sve. Suraj odlazi da govori sa Gopalom, ali bez uspjeha.

Suraj shvata da je i on jednim dijelom kriv za njenu sudbinu, on priča sa Radhom, ali ona krivi samu sebe. Da je shvatala da se Gopal ne slaže sa njihvoim druženjem, ona ga nikada ne bi više srela.

Suraj govori sa svojom slijepom đevojkom Suman, kako bi ona pričala sa Gopalom i urazumila ga. Ona odlazi njegovoj kući i tu mu očitava lekciju, on shvata da je ispao prava budala. Gopal stiže kod Radhe u momentu, kada je ona pokušala da izvrši samoubistvo. On tu konačno shvata, da je njeno srce čisto i on joj se izvinjava. Takođe odlaze na Surajov koncert, i on se izvinjava i njemu. Tako je njihova veza spašena i sve dolazi u normalu.

Uloge
-----

* Shahrukh Khan ... Gopal
* Salman Khan ... Suraj
* Madhuri Dixit ... Radha
* Atul Agnihotri ... Prashant
* Suman Ranganathan ... Nita
* Aruna Irani ... Laxmi
* Alok Nath ... Dev Narayan
* Vikas Anand ... Ramu
* Aishwarya Rai ... Suman
* Laxmikant Berde ... Hasmukh
* Dinesh Hingoo ... Gopalov advokat

Eksterni linkovi
----------------

* *Hum Tumhare Hain Sanam* na sajtu IMDb
***Dictionary of Greek and Roman Biography and Mythology*** (sh. *Leksikon grčke i rimske biografije i mitologije*, objavljen 1849, a prvi put 1844. pod nešto drugačijim naslovom) jeste enciklopedija i bibliografski leksikon izdata u Velikoj Britaniji. Ova knjiga, koju je uredio William Smith, izašla je u tri toma i ukupno zauzima 3.700 stranica, te predstavlja jedno od klasičnih dela leksikografije 19. veka. To delo čini celinu sa Smithovim *Leksikonom grčkih i rimskih starina* i *Leksikonom grčke i rimske geografije*.

Autori i sadržaj
----------------

Osim samog urednika, članke u ovom leksikonu pisalo je još 35 drugih autora. Autori su bili klasični filolozi, uglavnom sa Univerziteta u Oksfordu, škole Rugby i Univerziteta u Bonu, ali i iz nekih drugih naučnih institucija. Veliki broj članaka o mitologiji napisao je nemački emigrant Leonhard Schmitz, koji je doprineo popularizaciji nemačke škole klasičnih nauka u Velikoj Britaniji. Što se tiče uključenih biografija, Smith je želeo da knjiga bude sveobuhvatna, te je u njenom uvodu zapisao:

> 
> "Biografski članci u ovom delu uključuju imena svih osoba makar i male važnosti koja se pojavljuju kod grčkih i rimskih pisaca, od najstarijih vremena do propasti zapadnog carstva 476. godine naše ere i do propasti istočnog carstva padom Carigrada pod tursku vlast 1453. godine".
> 
> 
> 

I novija dela često se pozivaju na definicije i članke u ovom *Leksikonu*, a Robertu Gravesu je prebačeno da je "svoje impresivno referenciranje izvornog materijala" preuzeo iz tog leksikona "bez ikakve provere" kad je pisao svoje *Grčke mitove*.

Današnja vrednost
-----------------

*Leksikon* se danas nalazi u javnom vlasništvu i dostupan je na internetu. S činjenične strane ovo delo i dalje zadržava svoju upotrebnu vrednost, budući da je od njegovog nastanka otkriveno samo malo novih antičkih tekstova koji bi zahtevali promenu biografskih informacija. Međutim, u *Leksikonu* danas mnogo toga nedostaje, posebno materijala u vezi s novijim otkrićima (kao što su Aristotelov *Ustav atinski* ili dešifrovanje lineara B), kao i epigrafskog materijala. Osim toga, od vremena nastanka *Leksikona* do danas promenio se kontekst u kojem se posmatraju i tumače podaci iz antičkih izvora.

Vanjske veze
------------

***Dictionary of Greek and Roman Biography and Mythology*** na Wikimedijinoj ostavi

WikitekaWikitekaWikiteka ima originalan tekst povezan sa ovim člankom: ****Dictionary of Greek and Roman Biography and Mythology**** 

* *Dictionary of Greek and Roman Biography and Mythology.* Vol. I online at University of Michigan Library. (Entries: Abaeus – Dysponteus)
* *Dictionary of Greek and Roman Biography and Mythology.* Vol. II online at University of Michigan Library. (Entries: Ea'rinus, Fla'vius – Nyx)
* *Dictionary of Greek and Roman Biography and Mythology.* Vol. III online at University of Michigan Library. (Entries: Oarses – Zygia and Zygius)
Naslovna stranica prvog toma izdanja iz 1856.
***Dictionary of Greek and Roman Geography*** (sh. *Leksikon grčke i rimske geografije*, prvo izdanje 1854) bio je poslednja od tri enciklopedije o antici koje je uredio britanski naučnik William Smith (1813–1893). Druge dve bile su *Leksikon grčkih i rimskih starina* i *Leksikon grčke i rimske biografije i mitologije*. Kako je sam Smith zapisao u predgovoru, "cilj leksikona grčke i rimske geografije poglavito se sastoji u tome da posluži kao ilustracija delima grčkih i rimskih pisaca i da marljivom čitaocu omogući da iz čitanja tih dela izvuče najveću moguću korist". Knjiga taj cilj i postiže, budući da u dva ogromna toma obrađuje sve važne zemlje, oblasti, gradove, naselja i geografske značajke koji se pojavljuju u grčkoj i rimskoj književnosti, a pri tom ne propušta ni one koji se spominju jedino u *Bibliji*. Najnovije izdanje objavljeno je 2005. godine.

Vanjske veze
------------

WikitekaWikitekaWikiteka ima originalan tekst povezan sa ovim člankom: ****Dictionary of Greek and Roman Geography**** 

* Na Google Book Search:
	+ (1854) *Dictionary of Greek and Roman Geography, Vol. I: Abacaenum – Hytanis*
	+ (1857) *Dictionary of Greek and Roman Geography, Vol. II Iabadius – Zymethus*
* Internet Archive sadrži nekoliko izdanja, uključujući:
	+ Smith, William (1852). *Dictionary of Greek and Roman Geography (Abacaenum – Hytanis)*. **1**. Boston: Little, Brown.
	+ Smith, William (1852). *Dictionary of Greek and Roman Geography (Iabadius – Zymethus)*. **2**. London: Walton and Maybery.
	+ Smith, William (1870). *Dictionary of Greek and Roman Geography (Abacaenum – Hytanis)*. **1**. Boston: Little, Brown.
	+ Smith, William (1872). *Dictionary of Greek and Roman Geography (Iabadius – Zymethus)*. **2**. London: John Murry.


|  |  |
| --- | --- |
| Normativna kontrola Uredi na Wikidati | 
* BNE: XX3817079

 |
Ovo je članak o zapadnonjemačkom filmu iz 1959. godine.  Za raniji istočnonjemački film, vidi Die Brücke (film, 1959).  

***Die Brücke*** (sh. *Most*) je zapadnonjemački ratni film snimljen 1959. u režiji Bernharda Wickija. Predstavlja adaptaciju istoimenog autobiografskog romana Gregora Dorfmeistera. Radnja je smještena u njemački gradić pred sam kraj Drugog svjetskog rata i prikazuje kako nacističke vlasti nekolicinu lokalnih gimnazijalaca regrutiraju u Volkssturm i daju im zadatak da brane most od nadirućih američkih oklopnih snaga. *Die Brücke* je izazvao pažnju kao jedan od filmova koji je zbivanja u Drugom svjetskom ratu prikazivao iz perspektive poražene strane, ali je stekao i međunarodni ugled svojim eksplicitno antiratnim stavom, odnosno osudom militarizma koji bezobzirno i cinično žrtvuje mlade generacije u besmislenoj i unaprijed izgubljenoj borbi. Wicki je ovim filmom privukao pažnju hollywoodskih producenata koji su mu nekoliko godina kasnije povjerili dio režije znamenitog ratnog spektakla *Najduži dan*.

Godine 2008. je snimljen remake u obliku istoimenog TV-filma.

Vanjske veze
------------

* *Die Brücke* na sajtu IMDb
* The Bridge: Recommended for War Lovers (TCM Movie Morlocks)]

| * p
* r
* u
Filmovi koje je režirao Bernhard Wicki |
| --- |
| Filmovi | 
* *Warum sind sie gegen uns?* (1958)
* *Die Brücke* (1959)
* *The Miracle of Father Malachia* (1961)
* *The Longest Day* (1962)
* *The Visit* (1964)
* *Morituri* (1965)
* *Der Paukenspieler* (1967)
* *Die Eroberung der Zitadelle* (1977)
* *Die Grünstein-Variante* (1984)
* *Paukova mreža* (1989)

 |
Ovo je članak o filmskom žanru.  Za antičku haljinu po kojoj je dobio ime, vidi peplos.  
**Peplum** ili **mačevi i sandale** (engleski: ) je naziv koji u najširem smislu označava historijske igrane filmove s radnjom smještenom u grčko-rimski svijet, odnosno Evropu i Mediteran u doba Starog vijeka ili milje grčke i/li rimske mitologije. U užem smislu se pod time podrazumijeva eksploatacijski žanr, koji je svoj zenit uživao u Italiji krajem 1950-ih i početkom 1960-ih, a čija je karakteristika bila inzistiranje na akciji čiji su protagonisti obično bili krupni, mišićavi i oskudno odjeveni muškarci; vrlo često su to bili gladijatori, a zbog čega se za takve filmove ponekad koristio i naziv **gladijatorski film**. 

Žanr pepluma je u samoj Italiji vukao tradiciju od nijemog filma *Cabiria* snimljenog 1914. u kome se prvi put pojavljuje mišićavi Maciste, koji će poslije nastupiti kao protagonista niza sličnih filmova do sredine 1920-ih. U zvučnoj eri je žanru pepluma značajan poticaj dao uspjeh holivudskog spektakla *Quo Vadis* koji se 1951. snimao u rimskim studijima Cinecitta; za tu produkciju napravljeni setovi i kostimi su kasnije često "reciklirani" za potrebe *pepluma* koje je karakterizirao daleko niži budžet, a obično i niža kvaliteta u odnosu na holivudske uzore. Glavne junake su, pak, često tumačili bodibilderi, a najveću popularnost je uživao Steve Reeves. 

Peplumi su se uglavnom prestali snimati sredinom 1960-ih, kada su daleko popularnijima postali mnogo jeftiniji spaghetti westerni. Svojevrsnu su renesansu doživjeli 1980-ih zahvaljujući uspjehu filma *Conan barbarin*. Jedan od najsvježijih primjera pepluma na televiziji predstavlja američko-novozelandska serija *Spartacus*.

Vanjske veze
------------

***Peplum*** na Wikimedijinoj ostavi

* *The Many Faces of Hercules* at Brian's Drive-In Theatre
* PEPLVM - Images de l'Antiquité, par Michel Eloy (in French)
* (filmography of Mexican muscleman films)
*Za ostala značenja, vidi Peregrina (razvrstavanje).*

**Peregrina** (šp. *Peregrina*) je meksička telenovela produkcijske kuće Televisa originalno emitovana tokom 2005. i 2006. godine. Predstavlja rimejk istoimene venezuelanske telenovele iz 1973. koja je posle toga bila obrađena kao *La muchacha de circo* 1988. i *Kasandra* 1992.

U Srbiji se prikazivala na Televiziji Pink tokom 2006. godine.

Sinopsis
--------

Kćerka milionera Elisea, Marisela, boluje od neizlečive bolesti i ostalo joj je još malo života. Marisela zatrudni i umire na porođaju. U međuvremenu Eliseo priprema svadbu sa Viktorijom, udovicom sa dva sina blizanca Anibalom i Rodolfom. Viktorija neće dozvoliti da novorođena devojčica ugrozi nasledstvo za koje smatra da treba pripasti Anibalu, njenom miljeniku. Koristi boravak cirkusa "Baltasar" u gradu, čija proročica Sabina na svet donosi bolesnu devojčicu, koja posle par dana umre. Uz pomoć sluškinje odnosi bebu u cirkus, a kući donosi mrtvu bebu. Jedina osoba koja sve to zna umire nesrećnim slučajem. Devojčica u cirkusu dobija ime Peregrina (sh. *Lutalica*). Posle dvadeset godina cirkus se vraća u grad. Rodolfo u cirkusu upoznaje Peregrinu i vremenom se zaljubljuje u nju. Peregrina odlazi da ga poseti, na pragu njegove kuće sreće Viktoriju koja se šokira njenom sličnošću sa pokojnom Mariselom. Posle par dana Rodolfo odlazi na put, a Anibal, na nagovor majke, koristi odsustvo i na prevaru se ženi Peregrinom. Na medenom mesecu Anibala iznenadi poseta ljubomorne Abigail, koja ga u toku svađe ubija. Peregrina za to ne sazna, a Rodolfo po povratku sa puta saznaje šta se dogodilo. Pred devojkom se pravi da je Anibal u nameri da otkrije ko je ubica njegovog brata, sve njegove sumnje usmerene su na nju, te Peregrina postaje žrtva osvete.

Uloge
-----

| Glumci | Likovi |
| --- | --- |
| Afrika Zavala | Pelegrina / Marisela |
| Eduardo Kapetiljo | Rodolfo / Anibal |
| Elena Roho | Sabina |
| Žaklin Andere | Viktorija |
| Sintija Klitbo | Abigail |
| Ignasio Lopes Tarso | Baltasar "Tonton" |
| Abraham Ramos | Ivan |
| Karlos Kamara | Eliseo |
| Salvador Sančez | Melkides |
| Migel Korsega | Felipe |
| Alehandro Ibara | Ruben "Tontin" |
| Karmen Ameskua | Angelika |
| Dijana Golden | Visenta |
| Nataša Dupejron | Eva "Evita" |
| Maliljani Marin | Arhelija |
| Migel Lojo | Karima |
| Eduardo Rodrigez | Benhamin |
| Violeta Isfel | Rosario "Ćarito" |
| Renata Flores | Divina |
| Migel Anhel Fuentes | Kvazimodo |
| Ketrin Papile | Sandra |
| Elijas Ćiprut | Eduardo |
| Beatris Agire | Navaro |
| Mišel Alvares | Brenda |
| Toni Bravo | Alonso |
| Marija Čakon | Edit |
| Alberto Čavez | Gregorio |
| Giljermo Garsija Kantu | Karon |
| Sara Montes | Fermina |
| Viktor Norijega | Euhenio |
| Rosita Kintana | Eloijna |

Eksterni linkovi
----------------

* Sitio Oficial, información, elenco y datos de la telenovela Arhivirano 2014-08-23 na Wayback Machine-u
***Don Karlos***, punim naslovom ***Don Karlos, Infant von Spanien*** (sh. *Don Karlos, prijestonasljednik Španije*) je drama njemačkog književnika Friedricha Schillera, premijerno izvedena 1787. godine. Radnja, djelomično inspirirana stvarnim historijskim događajima, je smještena u Španiju u 16. vijeku. Protagonist je princ Carlos od Asturije, sin i nasljednik kralja Filipa II, koji na kraju završava zatvoren u tamnici, a otac se ženi za njegovu zaručnicu, francusku princezu Élisabeth de Valois. U drami je Carlos prikazan kao romantični junak, odnosno slobodoljubivi buntovnik koji se buni ne samo protiv oca, nego protiv tlačiteljskog poretka čiji je dio i zloglasna španska Inkvizicija. *Don Karlos* je bila jedna od najpopularnijih Schillerovih drama, a kasnije je doživjela niz adaptacija od kojih je najpoznatija Verdijeva opera *Don Carlos*.

Vanjske veze
------------

* 

***Don Karlos (Schiller)*** na Wikimedijinoj ostavi

* „Don Carlos" beim Projekt Gutenberg
* Don Carlos als kostenloses und gemeinfreies Hörbuch bei LibriVox
* Text, Zusammenfassungen, Hintergründe (Zusammenfassung nur Akt 1 bis 4)
* Inhaltsangabe (Komplett) Arhivirano 2014-01-16 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305991693
* GND: 4130120-1
* BNF: cb11957429d (podaci)

 |
***Lenjin u Oktobru*** (rus. *Ленин в Октябре*) je sovjetski crno-bijeli historijski film snimljen 1937. u režiji Mihaila Roma. Napravljen je u produkciji studija Mosfiljm po narudžbi sovjetske vlade kako bi se obilježila 20. obljetnica Oktobarske revolucije. Radnja prikazuje događaje neposredno i za vrijeme tih događaja u Petrogradu, odnosno ulogu koju je u njima imao boljševički vođa Vladimir Lenjin, čiji lik tumači Boris Ščukin. Film je sniman u jeku Velike čistke, pa je scenario u značajnoj mjeri odražavao tadašnje službeno viđenje historijskih događaja, pa se veliča se uloga Staljina (koga je glumio Semjon Goljdštab). Film je napravljen uz dosta poteškoća, odnosno dovršen tek dan prije premijere koja se održala na 20. obljetnicu Revolucije. Usprkos toga je doživio veliki uspjeh, a Ščukin je i među kasnijim kritičarima dobio pohvale zbog toga što je Lenjina glumio kao običnog, skromnog i šali sklonog čovjeka, a ne sovjetsko polubožanstvo. Nakon procesa destaljinizacije je napravljena nova verzija iz kojih su izbačene sve scene sa Staljinom, odnosno njegov lik u pojedinim scenama "retuširan". Godine 1939. je, pak, snimljen njegov nastavak pod naslovom *Lenjin 1918. godine*.

Vanjske veze
------------

* *Lenin in October* na sajtu IMDb
* «Ленин в Октябре» на Красном ТВ *(видео)*

| * p
* r
* u
Filmovi Mihaila Roma |
| --- |
| 
* Pjiška
* Trinadcat
* Lenjin v Oktjabre
* Lenjin v 1918 godu
* Mečta
* Čelovjek № 217
* Ruski vopros
* Vladimir Iljič Lenin
* Sekretnaja misija
* Admiral Ušakov
* Korablji šturmujot bastioni
* Ubijstvo na ulice Dante
* Devjat dnej odnogo goda
* Objiknoveni fašizm
* I vsjo-taki ja verju…

 |
***Die Verwirrungen des Zöglings Törless*** (sh. *Pometnje mladog Törlessa*) je roman austrijskog pisca Roberta Musila. Inspiriran je autorovim iskustvima, iako je Musil to nastojao osporiti do kraja života. Radnja se odvija u polu-vojnoj akademiji/internatu za dječake tadašnje Austro-Ugarske, a naslovni protagonist je nadareni i intelektualizmu skloni učenik koji, zajedno sa dvojicom kolega - Reitingom i Beinebergom - uhvati trećeg, po imenu, Barsini kako im krade novac; umjesto da ga prijave, sva trojica ga podvrgavaju vlastitim kaznama koje se sa vremenom pretvaraju u sadističko iživljavanje, ali i homoseksualno zlostavljanje, koje eskalira sve do trenutka kada ga Törless, koji ga je dotle nastojao opravdati, odluči prekinuti, a što će dovesti do njegovog odlaska iz škole.

Musil je roman napisao u vrijeme kada je namjeravao napustiti karijeru inženjera, te se pripremao za doktorski studij filozofije u Berlinu. U romanu je velikim dijelom iznio vlastite ideje, odnosno nastojao iskustva protagonista (koji se često tumači kao njegov alter ego) koji prolazi "pubertetsku zbrku" opisati kroz sukob između racionalnosti i emocionalnosti, odnosno intelektualizma i misticizma. Mnoge od ideja koje je iznio u svom romanu će kasnije detaljnije iznijeti u svojem poznatijem djelu *Čovjek bez svojstava*.

Kada je roman objavljen, izazvao je skandal u austro-ugarskoj javnosti, prije svega zbog naturalističkog prikaza života u internatu, a posebno latentne homoseksualnosti koja vlada u takvim institucijama. Kasnijim čitateljima je, međutim, postao daleko zanimljiviji zbog prikaza dvoje likova - Reitinga i Beineberga - koji su preko dana uzorni i besprijekorni učenici, a noću se pretvaraju u razularene sadističke zlikovce; to se kod historičara književnosti često tumačilo kao svojevrsno naslućivanje budućeg fašizma, a opravdanja Törlessa za njihove postupke i vlastiti nedostatak reakcije kao naslućivanje konformističkog odnosa evropske inteligencije prema takvim pojavama u prvoj polovici 20. vijeka.

Roman je godine 1966. postao predmetom ekranizacije u obliku *Der junge Törless*, nagrađenog filmskog prvijenca njemačkog sineasta Volkera Schlöndorffa. Godine 2002. je po motivima romana snimljen niskobudžetni film *Teenage Angst*.

Vanjske veze
------------

* Besplatna e-knjiga: *Die Verwirrungen des Zöglings Törleß* na Projektu Gutenberg ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 185912977
* GND: 4134561-7
* SUDOC: 033484066
* BNF: cb12434568q (podaci)
* NKC: aun2006373250

 |